Ամեդեո Ամադեյ

Ամեդեո Ամադեյ (, 1921, հուլիսի 26, Ֆրասկատի, Իտալիա - 2013, դեկտեմբերի 24, Ֆրասկատի), իտալացի նախկին ֆուտբոլիստ և մարզիչ, ով հանդես է եկել իտալական մի շարք ակումբներում և Իտալիայի ազգային հավաքականում։

Կարիերա 
Ամեդեոն ծնվել է Ֆրասկատիում, Հռոմի մոտ, հացթուխի ընտանիքում։

Նա 1937 թվականի մայիսի 2-ին Ռոմայի կազմում իր անդրանիկ հանդիպումն անցկացրեց, այդ ժամանակ նա ընդամենը 15 տարեկան, 9 ամսական և 6 օրական էր, դա մինչև այժմ համարվում է իտալական Սերիա A-ի ռեկորդը, որպես բոլոր ժամանակների, առաջնությունում խաղացած, ամենաերիտասարդ ֆուտբոլիստ։ Մեկ շաբաթ անց Ռոման 5-1 հաշվով հաղթեց Լուկեզեին, 5 գոլերից մեկը հեղինակեց Ամադեյը, որը նրան բերեց մեկ այլ ռեկորդի նվաճման, նա դարձավ բոլոր ժամանակների առաջնությունում գոլի հեղինակ դարձած ամենաերիտասարդ ֆուտբոլիստը, այդ ռեկորդը նույնպես պահապանվում է մինչ այժմ։

Ամադեյը խաղացել է նաև Սերիա B-ում՝ Ատալանտայի կազմում, հետագայում տեղափոխվել է Ինտեր և Նապոլի։

1941/1942 մրցաշրջանում Ռոմայի կազմում դարձել է Իտալիայի չեմպիոն։ Հռոմեական թիմի կազմում մասնակցել է 386 հանդիպման և դարձել 101 գոլի հեղինակ, իսկ ամբողջ կարիերայի ընթացքում նա մասնակցել է 423 հանդիպման, որոնցում գոլի հեղինակ է դարձել 174 անգամ։

1942 թվականից 1948 թվականն Ամադեոն եղել է Ռոմայի ավագը։

Իտալիայի հավաքականի կազմում մասնակցել է 1950 թվականի աշխարհի առաջնությանը։

Ֆուտբոլային կարիերան ավարտելուց հետո 2 անգամ մարզել է Նապոլին, ինչպես նաև մի քանի ամիս Լուկեզե ֆուտբոլային ակումբին։

Ամեդեո Ամադեյը համարվում է Ռոմայի «Փառքի Սրահի» 11 ֆուտբոլիստներից մեկը։

Նվաճումներ 
Իտալիայի չեմպիոն՝  
Ռոմա՝ 1941/42

Ծանոթագրություններ 

Իտալացի ֆուտբոլիստներ
Ֆուտբոլի հարձակվողներ
Ռոմայի ֆուտբոլիստներ
Ատալանտայի ֆուտբոլիստներ
Ինտեր Միլանի ֆուտբոլիստներ
Նապոլիի ֆուտբոլիստներ
1921 ծնունդներ
Հուլիսի 26 ծնունդներ
Դեկտեմբերի 24 մահեր
2013 մահեր
Իտալիայի հավաքականի ֆուտբոլիստներ
Իտալացի ֆուտբոլային մարզիչներ
Նապոլի ՖԱ մարզիչներ
Ֆուտբոլային մարզիչներ այբբենական կարգով